CELEX: 52006PC0060
Language: el
Date: 2006-02-15
Title: Πρόταση κανονισμού του Συμβουλίου για την κατάργηση του κανονισμού (ΕΟΚ) αριθ. 1461/93 του Συμβουλίου όσον αφορά την πρόσβαση σε δημόσιες συμβάσεις υποψηφίων που υποβάλλουν προσφορές από τις Ηνωμένες Πολιτείες της Αμερικής

Σημαντική ανακοίνωση νομικού περιεχομένου

|

52006PC0060

Πρόταση κανονισμού του Συμβουλίου για την κατάργηση του κανονισμού (ΕΟΚ) αριθ. 1461/93 του Συμβουλίου όσον αφορά την πρόσβαση σε δημόσιες συμβάσεις υποψηφίων που υποβάλλουν προσφορές από τις Ηνωμένες Πολιτείες της Αμερικής  /* COM/2006/0060 τελικό - ACC 2006/0015 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 15.2.2006COM(2006) 60 τελικό2006/15 (ACC)ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια την κατάργηση του κανονισμού (ΕΟΚ) αριθ. 1461/93 του Συμβουλίου όσον αφορά την πρόσβαση σε δημόσιες συμβάσεις υποψηφίων που υποβάλλουν προσφορές από τις Ηνωμένες Πολιτείες της Αμερικής(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1) ΠΕΡΙΕΧΟΜΕΝΟ ΤΗΣ ΠΡΟΤΑΣΗΣ Αιτιολόγηση και στόχοι της πρότασης Η παρούσα πρόταση έχει ως στόχο την κατάργηση των αντίμετρων που επέβαλε τον Ιούνιο 1993 η ΕΚ σε απάντηση των κυρώσεων που επέβαλε το Μάιο 1993 η κυβέρνηση των ΗΠΑ βάσει του Τίτλου VII του γενικού νόμου για το εμπόριο και τον ανταγωνισμό του 1988 κατά των περισσοτέρων κρατών μελών της ΕΚ. |Γενικό πλαίσιο Τον Μάιο 1993, η κυβέρνηση των ΗΠΑ επέβαλε κυρώσεις βάσει του Τίτλου VII του γενικού νόμου για το εμπόριο και τον ανταγωνισμό του 1988 κατά των περισσοτέρων κρατών μελών της ΕΚ μετά την έκδοση της οδηγίας 93/38/ΕΟΚ (ΕΕ L 199, της 09.08.1993, σ.84-138, εφεξής "οδηγία περί των επιχειρήσεων κοινής ωφελείας"). Η οδηγία περί των επιχειρήσεων κοινής ωφελείας εφαρμόζεται μεταξύ άλλων στις συμβάσεις που συνάπτουν οι επιχειρήσεις τηλεπικοινωνιών της ΕΚ. Οι ΗΠΑ έκριναν, συγκεκριμένα, ότι το άρθρο 36 της οδηγίας περί των επιχειρήσεων κοινής ωφελείας συνεπάγεται αδικαιολόγητη διακριτική μεταχείριση εις βάρος των προμηθευτών τηλεπικοινωνιακού εξοπλισμού των ΗΠΑ. Το άρθρο 36 επιβάλλει στις επιχειρήσεις της ΕΚ να παρέχουν στους προμηθευτές από την ΕΚ προτιμησιακή μεταχείριση ως προς τις τιμές σε ποσοστό 3% έναντι των προμηθευτών από τρίτες χώρες (στην περίπτωση αυτή έναντι των προμηθευτών από τις ΗΠΑ), εφόσον στις εν λόγω τρίτες χώρες δεν παρέχεται αμοιβαία πρόσβαση στην αγορά υπέρ των προμηθευτών από την ΕΚ. Σε άμεση απάντηση αυτών των κυρώσεων, η ΕΚ επέβαλε ισοδύναμα αντίμετρα τον Ιούνιο 1993 με τον κανονισμό (ΕΟΚ) αριθ. 1461/93 του Συμβουλίου (ΕΕ L 146, της 17.6.93, σ.1). Έκτοτε, η αγορά τηλεπικοινωνιών της ΕΚ ελευθερώθηκε. Η νέα οδηγία 2004/17/EK του Ευρωπαϊκού Κοινοβουλίου και του Συμβουλίου περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των ταχυδρομικών υπηρεσιών ("οδηγία περί των επιχειρήσεων κοινής ωφελείας") εξαιρεί ειδικά τις επιχειρήσεις τηλεπικοινωνιών από το πεδίο εφαρμογής της λόγω της καθιέρωσης αποτελεσματικού ανταγωνισμού τόσο από νομικής πλευράς όσο και στην πράξη. Η Επιτροπή συνεπώς θεωρεί ότι δεν δικαιολογείται πλέον η διατήρηση των κυρώσεων του τίτλου VII εκ μέρους των ΗΠΑ. Άρχισε επομένως συζητήσεις με την κυβέρνηση των ΗΠΑ για να επιδιώξει την κατάργηση των κυρώσεων. Κατά την ανταλλαγή απόψεων, οι ΗΠΑ συμφώνησαν να εκδώσουν απόφαση σχετικά με την κατάργηση των κυρώσεων, που υπέγραψε ο Εμπορικός Αντιπρόσωπος των ΗΠΑ και αναμένεται να τεθεί σε εφαρμογή μόλις δημοσιευθεί στο Federal Register (Επίσημη Εφημερίδα) στις 28 Φεβρουαρίου 2006. Τα αντίμετρα της ΕΚ που καθορίζονται στον κανονισμό (ΕΟΚ) αριθ. 1461/93 του Συμβουλίου επιβλήθηκαν ως άμεση απάντηση στις κυρώσεις των ΗΠΑ. Συνεπώς, όταν καταργηθούν οι κυρώσεις των ΗΠΑ θα πρέπει να καταργηθεί και ο κανονισμός (ΕΟΚ) αριθ. 1461/93 του Συμβουλίου. Επειδή οι ΗΠΑ έλαβαν τα κατάλληλα μέτρα για την κατάργηση των κυρώσεων που επιβλήθηκαν βάσει του τίτλου VII του γενικού νόμου για το εμπόριο του 1988, η Επιτροπή υποβάλλει στο Συμβούλιο πρόταση κανονισμού για την κατάργηση του κανονισμού (ΕΟΚ) αριθ. 1461/93 του Συμβουλίου. Το Συμβούλιο καλείται να εγκρίνει τον παρόντα κανονισμό. |Ισχύουσες διατάξεις στον τομέα της πρότασης Κανονισμός (ΕΟΚ) αριθ. 1461/93 του Συμβουλίου. |2) ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ ΤΩΝ ΕΠΙΠΤΩΣΕΩΝ |Διαβουλεύσεις με τα ενδιαφερόμενα μέρη |Η παρούσα πρόταση απλώς καταργεί προηγούμενο κανονισμό που αφορούσε την επιβολή αντίμετρων σε απάντηση των κυρώσεων που είχαν επιβάλει οι ΗΠΑ. Επειδή οι κυρώσεις αυτές τώρα καταργούνται, απαιτείται η ανάκληση των αντίμετρων της ΕΕ. |Εκτίμηση των επιπτώσεων Δεν απαιτείται εκτίμηση των επιπτώσεων για την παρούσα πρόταση. Δεν προβλέπονται άλλες κανονιστικές προσεγγίσεις. |3) Νομικά στοιχεία της πρότασης |Σύνοψη της προτεινόμενης δράσης Η παρούσα πρόταση απλώς καταργεί προηγούμενο κανονισμό που αφορούσε την επιβολή αντίμετρων σε απάντηση των κυρώσεων που είχαν επιβάλει οι ΗΠΑ. Επειδή οι κυρώσεις αυτές τώρα καταργούνται, απαιτείται η ανάκληση των αντίμετρων της ΕΕ. |Νομική βάση Άρθρο 133 της συνθήκης για την ίδρυση της Ευρωπαϊκής Κοινότητας. |Επιλογή του μέσου και δημοσιονομικές επιπτώσεις |Η παρούσα πρόταση απλώς καταργεί προηγούμενο κανονισμό. |Δεν θα υπάρξουν επιβαρύνσεις από την παρούσα πρόταση, επειδή απλώς καταργεί προηγούμενο κανονισμό. |Ένας νέος κανονισμός είναι ο μόνος πιθανός τρόπος να καταργηθεί ένας προηγούμενος κανονισμός.2006/15 (ACC)ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια την κατάργηση του κανονισμού (ΕΟΚ) αριθ. 1461/93 του Συμβουλίου όσον αφορά την πρόσβαση σε δημόσιες συμβάσεις υποψηφίων που υποβάλλουν προσφορές από τις Ηνωμένες Πολιτείες της ΑμερικήςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψητη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,την πρόταση της Επιτροπής,Εκτιμώντας τα ακόλουθα:(1) Ο κανονισμός (ΕΟΚ) αριθ. 1461/93 του Συμβουλίου[1], όπως τροποποιήθηκε από τον κανονισμό (EΚ) αριθ. 1836/95 του Συμβουλίου[2], περιορίζει την πρόσβαση σε υποψήφιους που υποβάλλουν προσφορές από τις Ηνωμένες Πολιτείες της Αμερικής όσον αφορά συμβάσεις που συνάπτουν ορισμένες δημόσιες υπηρεσίες σε απάντηση ορισμένων μέτρων που έλαβαν οι Ηνωμένες Πολιτείες βάσει του τίτλου VII του γενικού νόμου για το εμπόριο του 1988, σε σχέση με υποψήφιους που υποβάλλουν προσφορές από την Κοινότητα.(2) Η απόφαση των Ηνωμένων Πολιτειών της Αμερικής για κατάργηση των κυρώσεων που επιβλήθηκαν βάσει του τίτλου VII του γενικού νόμου για το εμπόριο του 1988 θα τεθεί σε ισχύ την 1η Μαρτίου 2006.(3) Πρέπει επομένως να καταργηθεί ο κανονισμός (ΕΟΚ) αριθ. 1461/93.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός (ΕΟΚ) αριθ. 1461/93 του Συμβουλίου όσον αφορά την πρόσβαση σε δημόσιες συμβάσεις υποψηφίων που υποβάλλουν προσφορές από τις Ηνωμένες Πολιτείες της Αμερικής καταργείται.Άρθρο 2Ο παρών κανονισμός αρχίζει να ισχύει την ημέρα δημοσίευσής του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, […]Για το ΣυμβούλιοΟ Πρόεδρος [1] ΕΕ L 146, της 17.6.1993, σ. 1.[2] ΕΕ L 183, της 2.8.1995, σ. 4.